Halvårsregnskab 2015 
Sagsfremstilling 
121.                Halvårsregnskab 2015 - Åbent 
  
  
SAGENS INDHOLD 
I denne sag skal Byrådet godkende Favrskov Kommunes halvårsregnskab. 
  
Halvårsregnskabet aflægges af Økonomiudvalget til Byrådet og indsendes herefter til [adresse] og 
Indenrigsministeriet. 
  
Halvårsregnskabet skal indeholde to oversigter - en regnskabsopgørelse og en regnskabsoversigt. 
  
Udformningen af regnskabsopgørelsen sker efter en obligatorisk oversigt, der er anderledes end de 
økonomioversigter, som Favrskov Kommune anvender. Den væsentligste forskel er, at den obligatoriske 
regnskabsopgørelse ikke viser den samlede effekt på kassebeholdningen, idet finansforskydninger og 
nettolånefinansiering (lånoptagelse og afdrag på lån) ikke er medtaget. Herudover vises jordforsyningen ikke 
særskilt. 
  
Regnskabsoversigten viser halvårsregnskabet udelukkende for driftsudgifterne fordelt på bevillingsniveauet. I 
Favrskov Kommune har de 22 politikområder hvert sit bevillingsniveau. I regnskabsoversigten vises de afgivne 
tillægsbevillinger. I regnskabsoversigten skelnes der ikke mellem serviceudgifter og overførselsindkomster. 
  
Såvel regnskabsopgørelsen som regnskabsoversigten afviger således væsentligt fra de opgørelser, der anvendes i 
Favrskov Kommune til at give overblik over den økonomiske situation. 
  
VURDERING 
Som det fremgår af regnskabsopgørelsen og regnskabsoversigten, udgør de forventede driftsudgifter 2.500 mio. kr.,
hvor det oprindelige budget udgjorde 2.474 mio. kr. 
  
2. budgetopfølgning 2015 viser et samlet forventet merforbrug på serviceudgifterne på 15,4 mio. kr. i forhold til det 
oprindelige budget. 2. budgetopfølgning 2015 behandles i fagudvalgene i september måned.  
  
De forventede samlede merudgifter på overførsler, aktivitetsbestemt finansiering mv. udgør ca. 11 mio. kr. 
  
 
Byråd 
8. september 2015 
Sagsnr. 710-2015-
6014 
Dok.nr. 710-2015-
240057 
Sagsbehandler 
DPSVE 
  
Tidl. politisk behandling 
  
Forventet sagsgang 
ØK, BY 
Lovgrundlag 
Lov om kommunernes styrelse 
Der forventes således nettomerudgifter på driften på ca. 26 mio. kr. 
  
Der forventes mindreudgifter til anlægsprojekter (inkl. jordforsyning) på ca. 38 mio. kr. i forhold til det oprindelige 
budget. 
  
Det forventede årsresultat efter opgørelsesmetoden i regnskabsopgørelsen er for så vidt angår driftsudgifter og 
finansposter udarbejdet på baggrund af 2. budgetopfølgning 2015, der behandles i fagudvalgene i september 
måned. 
  
ØKONOMISKE KONSEKVENSER 
For en detaljeret beskrivelse og vurdering af den økonomiske status i [adresse] henvises til 1. og 2. 
budgetopfølgning 2015. 
  
INDSTILLING 
Direktøren for Job og Økonomi indstiller til Byrådet: 
  
1. At halvårsregnskab 2015 godkendes.  
  
BESLUTNING 
  
Økonomiudvalget, 2. september 2015: 
Fraværende: Iver Christoffersen, Clavs Friis 
  
Indstilles godkendt. 
  
Bilag 
  
  
  
  
Byråd, 8. september 2015: 
Fraværende: Adam Kristensen, Camilla Lauritsen, Sophie Simonsen, Kenneth Mathiesen 
  
Godkendt. 
Regnskabsoversigt - halvårsregnskab 2015 
710-2015-222074 
Regnskabsopgørelse - halvårsregnskab 2015 
710-2015-221250 
